కంకర

కంకర (Crushed stone - క్రష్డ్ స్టోన్) అనేది సాధారణంగా ఒక రాక్ మైనింగ్ ద్వారా తీసిన పెద్ద రాళ్ళను లేదా బండలను పగులగొట్టడం ద్వారా లేదా నలగగొట్టడం ద్వారా కావలసిన పరిమాణంలోకి చిన్న ముక్కలుగా ఉత్పత్తి చేయబడిన నిర్మాణ సముదాయం యొక్క ఒక రూపం. పెద్ద రాళ్ళను సుత్తి, సమ్మెట వంటి పరికరాలను ఉపయోగించి పగులగొట్టడం ద్వారాను, కంకరమిల్లు (క్రషర్) వంటి యంత్ర పరికరాలతో గ్రైండ్ చేయడం ద్వారా చిన్న ముక్కలుగా చేస్తారు. ఇది రోడ్లు, రైల్వేలు, వంతెనలు, భవనాలు, ప్రాజెక్టులు, ఇతర మౌలిక సదుపాయాల ప్రాజెక్టులతో సహా నిర్మాణంలో విస్తృతంగా ఉపయోగించే పదార్థం. రాతి గనులలో ఉన్న అతి పెద్ద రాతి బండలను పేల్చివేయడం ద్వారా చిన్న రాళ్ళగా వెలికితీసి వాటిని నిర్మాణాల కొరకు అవసరమైన సైజులలోకి వీటిని క్రషర్ వంటి యంత్రపరికరాల ద్వారా తయారు చేస్తారు. అవసరాలను బట్టి కంకరను 1/4 అంగుళాల కంటే తక్కువ నుండి కొన్ని అంగుళాల అంగుళాల వ్యాసం వరకు వివిధ పరిమాణాలలో తయారు చేసి వాటిని గ్రేడులుగా వర్గీకరిస్తారు. కొన్ని సాధారణ రకాల కంకర రాయిలో సున్నపురాయి, గులక, గ్రానైట్, ట్రాప్ రాక్, గ్రావెల్ ఉన్నాయి. నిర్మాణ కంకరకు ఉపయోగించే రాయిని తెలుగులో కన్నేరాయి అంటారు. కంకర రాయి అనేది నిర్మాణాలలో ఉపయోగించే ఒక మన్నికైన, గట్టిదైన, విలువయిన రాయి, ఇది వివిధ నిర్మాణ అనువర్తనాల్లో విస్తృతంగా ఉపయోగించబడుతుంది.

ఉపయోగాలు
 కోణీయ కంకర పక్కారోడ్డు వేయు రహదారి నిర్మాణానికి కీలకమైన పదార్థం, ఇది దాని బలం కోసం స్వకీయమైన రాళ్ల కోణీయ ముఖాల ఇంటర్‌లాకింగ్‌పై ఆధారపడి ఉంటుంది. 
 గోడలు కట్టుటకు ఉపయోగించే రాతిముక్కలుగా
 రైల్‌రోడ్ ట్రాక్ బ్యాలస్ట్‌గా
 ఫిల్టర్ రాయిగా
 తారు రోడ్డు వేసేందుకు, కాంక్రీటులో మిశ్రమ పదార్థంగా.
 ల్యాండ్‌స్కేపింగ్‌లో గ్రౌండ్‌కవర్‌గా, నడకదారులకు, భూకోత నియంత్రణకు, నీటి సంరక్షణకు, కలుపు పెరగకుండా ఉండేందుకు, అందంగా కనిపించేందుకు కంకరను ఉపయోగిస్తారు. ఇది తరచుగా రాక్ గార్డెన్స్, కాక్టస్ గార్డెన్స్‌లో ఉపయోగించబడుతుంది.Cornell University: Gardening Resources - mulches. accessed 5.10.2011

ఇవి కూడా చూడండి
క్వారీ
సిమెంట్
ఇటుక

మూలాలు

రైలు పట్టాల మధ్య కంకర ఎందుకు? దీని వెనుక ఉన్న సైన్స్ ఏంటీ?
కంకర క్రషర్లు
ఇల్లు.. భారమే!

వర్గం:రాయి
వర్గం:నిర్మాణ సామాగ్రి